
Racionális ciklikus bázisfüggvények zárt görbék és felületek modellezésére

Célunk olyan interaktív, OpenGL grafikus függvénykönyvtárra és C++ objektumorientált programozási nyelvre épülő függvénykönyvtár kifejlesztése, mellyel a felhasználó tetszőleges, véges fokszámú, zárt (racionális) trigonometrikus görbét és azok tenzor szorzataként előállított felületeket modellezhet kizárólagosan kontrollpont-alapú műuveletekkel.

Az említett görbe- és felületosztály egzakt, kontrollpont-alapú reprezentációjához az n-edfokú trigonometrikus polinomok terének frissen bevezetett ciklikus bázisát és annak racionális kiterjesztését használjuk fel.

Kontrollpont-konfigurációk generálása mellett a függvénykönyvtár tetszőleges fokszámnövelésre is lehetőséget ad, mely alkalmazása során olyan kontrollpoligonokból (kontrollhálókból) álló sorozatot kapunk, mely az előállítandó görbe (felület) alakjához konvergál egyre finomabb alakváltoztatási lehetőséget biztosítva a modellező számára.



